Fuirseoireacht

Is cur i láthair greannmhar a bhíonn i gceist le fuirseoireacht, greann ar na boinn, nó díreach magadh scaití, os comhair slua de ghnáth. Bíonn go leor cineálacha éagsúla grinn i gceist léi.

Bíonn fuirseoirí ag bualadh bleid ar dhaoine den lucht féachana ag pointí áirithe sa seó ar mhaithe le haird an tslua a mhúscailt agus a choinneáil, agus fitear tagairtí do na sealanna gearra comhrá sin isteach sa chuid eile den seó, ar bhealach nádúrtha más féidir. "Tugtar le fios nach script dhocht atá á leanúint, rud nach fíor ach go hannamh."

Áirítear mar léiriú ar chumas maith grinn é áfach nuair nach mbíonn "an té atá thíos á bhualadh" acu díreach de shaint ar gháirí.

Bíonn a lán scileanna éagsúla i gceist leis an gceird, dar leis an bhfuirseoir mór le rá Aideen McQueen, m.sh. "conas aird an lucht féachana a choinneáil, conas thú féin a chur i láthair, agus déileáil le brú agus le daoine deacra." Is minic a ghlacann sé achar fada go leor sula mbíonn fuirseoirí in acmhainn maireachtáil uirthi. "Cuireann sé iachall ort an taobh éadrom den saol a fheiscint" áfach. "D’fhéadfadh an rud is mó atá ag cur as duit faoi láthair a bheith ina scéal grinn iontach".

Is gnách tosú amach ar oícheanta ‘maidhc oscailte’ agus cuid mhaith taithí a fháil ar an mbealach sin sula mbíonn airgead ar bith gur fiú trácht air i gceist.

 Fuirseoireacht as Gaeilge 
"Tá an greann trí Ghaeilge tagtha chun cinn go mór le tamall de bhlianta agus feictear oícheanta éagsúla ar bun fud fad na tíre, ag GaelGÁIRÍ agus ag dreamanna go leor."

Bhunaigh an fuirseoir le Gaeilge Aideen McQueen cúrsa 10 seachtaine fuirseoireachta i mBaile Átha Cliath mar a fhoghlaimíonn daoine "faoina stíl, a gcur i láthair, scríobh ábhair grinn, teacht i láthair ardáin, an phearsantacht ardáin, an greann comhaimseartha, an greann carachtair, seiftiú ar an láthair agus scéalaíocht."

 Féach freisin 
 Fuirseoir
 GaelGÁIRÍ
 Gáire As Gaeilge
 Gal-gáireach
 Funny Focail
 :Catagóir:Fuirseoireacht i nGaeilge

 Naisc sheachtracha 
 Ceardlanna fuirseoireachta i mBÁC

 Tagairtí 


Catagóir:Greann
Catagóir:Ealaíona teangabhunaithe